Bec Rawlings

Vapaaottelu

Rawlings päätyi vapaaottelun pariin 2010 kärsittyään paino-ongelmista ja pian 2011 hän otteli ensimmäisen ammattilaisottelunsa Brace-organisaatiossa. Avausvastustaja Rhiannon Thompson tyrmäsi hänet päähänpotkulla ensimmäisessä erässä. Toisessa ottelussa 2012 Rawlings sen sijaan otti käsilukolla voiton Sarah Morrisonista toisen erän alussa. Sittemmin Rawlings vaihtelevasti eri organisaatioissa vuoden 2012 loppuun. Hän voitti huhtikuussa Daniela Marjanovicin takakuristuksella 21 sekunnissa ja kesäkuussa Rachel Sheridanin tuomariäänin. Lokakuussa Rawlings otteli vielä Christina Nicole Tatnellia vastaan, jonka hän voitti teknisellä tyrmäyksellä lyönnein 37 sekunnissa.

Invicta FC

Rawlings siirtyi ottelemaan Yhdysvaltoihin 2012 allekirjoitettuaan kolmiotteluisen sopimuksen Invictan kanssa. Hän pääsi ottelemaan suoraan korsisarjan mestaruudesta Carla Esparzaa vastaan, kun alun perin Esparzan vastustaja Cláudia Gadelha loukkaantui juuri ennen ottelua. Kamppailu käytiin tammikuussa 2013, jonka Rawlings hävisi selkeästi tuomariäänin (45–50, 45–50, 45–50). Ottelun jälkeen Rawlings siirtyi kärpässarjaan, jossa hän kohtasi huhtikuussa Jasminka Civen. Hän voitti ensimmäisen ottelunsa Invictassa käsilukolla ensimmäisessä erässä. Rawlings kohtasi vielä heinäkuussa Mizuki Inouen korsisarjassa, jolle hän hävisi tuomariäänin (28-29, 28-29, 28-29).

UFC

UFC laajensi painoluokkiaan lisäämällä naisten korsisarjan, jonka myötä käytiin Ultimate Fighter turnaus. Suurinosa Invictan korsisarjan ottelijoista pääsi mukaan myös Rawlings. Hän kohtasi ensimmäisellä kierroksella Tecia Torresin, jolle Rawlings hävisi tuomariäänin. Hän sai kuitenkin sopimuksen UFC:hen ja otteli ensimmäisen virallisen ottelunsa uudessa organisaatiossa joulukuussa 2014 Heather Jo Clarkia vastaan. Hän hävisi kamppailun tuomariäänin (28–29, 28–29, 28–29).
Toukokuussa 2015 Rawlings otteli toisen ottelunsa UFC:ssä kotimaassaan Australiassa Lisa Ellisia vastaan. Hän voitti kamppailun ensimmäisen erän lopussa takakuristuksella.
Vuotta myöhemmin 2016 Rawlings otteli uudelleen Australiassa maaliskuussa Seo Hee Hamia vastaan, jonka hän voitti tuomariäänin (30-27, 30-27, 29-28). Rawlings otteli vielä elokuussa Kanadassa Paige VanZantia vastaan. Hän hävisi kamppailun tyrmäyksellä potkuin ja lyönnein.
2017 jatkui heikosti, kun Rawlings hävisi vuoden molemmat ottelunsa. Aluksi helmikuussa Tecia Torresille tuomariäänin (27-30, 27-30, 27-30)ja marraskuussa palattuaan takaisin kärpässarjaan Jessica-Rose Clarkille hajaäänin (28–29, 29–28, 28–29).
2018 Rawlings otteli yhden ottelun Ashlee Evans-Smithia vastaan UFC 223 -tapahtumassa, jossa hän kärsi neljännen tappion peräkkäin. Rawlings hävisi kamppailun tuomariäänin (27-30, 27-30, 27-30). Ottelun jälkeen UFC ilmoitti vapauttavansa Rawlingsin sopimuksestaan.

Paljasnyrkkeily

UFC:n vapautettua hänet sopimuksestaan neljän peräkkäisen tappion jälkeen Rawlings siirtyi BKFC-organisaatioon ottelemaan paljasnyrkkeilyyn.

Höyhensarjan mestaruus

Hän otteli ensimmäisen ottelunsa organisaation ensimmäisessä tapahtumassa 2. kesäkuuta 2018 Alma Garciaa vastaan. Kaksikon välinen ottelu oli samalla Police Gazetten höyhensarjan mestaruudesta. Rawlings voitti mestaruuden toisessa erässä teknisellä tyrmäyksellä tuomarin keskeytettyä ottelun.
Rawlings puolusti ensimmäisen kerran mestaruuttaan 25. elokuuta 2018 Britain Hartia vastaan Bare Knuckle FC 2 -tapahtumassa. Hän onnistui puolustamaan mestaruuttaan hajaäänin.
Rawlings puolusti toisen kerran mestaruuttaan 2. helmikuuta 2019 Cecilia Floresia vastaan Bare Knuckle FC 4 -tapahtumassa, joka käytiin Meksikossa. Hän onnistui puolustamaan mestaruuttaan tuomariäänin.